b'\n_START_ARTICLE_\nRoan\n_START_PARAGRAPH_\nRoan je barva ko\xc5\xbeuha oziroma barvni vzorec nekaterih doma\xc4\x8dih \xc5\xbeivali.\n_START_SECTION_\nOpis\n_START_PARAGRAPH_\nRoan barve so tiste \xc5\xbeivali, pri katerih so dlake bele barve dokaj enakomerno pome\xc5\xa1ane med dlakami druge barve. Vzorec ni lisast (glej npr. \xc4\x8drno belo govedo). Ustreznega slovenskega izraza ni. Najbolj znani roan vzorci se pojavljajo pri nekaterih pasmah goveda, konja in psa.\n_START_SECTION_\nPri govedu in konju\n_START_PARAGRAPH_\nPri govedu se roan vzorec pojavlja zlasti pri belgijskem plavem in shorthorn govedu. Vzro\xc4\x8dna mutacija se nahaja na genu MGF (mast cell growth factor, alternativno ime KITLG), roan vzorec imajo heterozigotne \xc5\xbeivali (ena mutirana in ena nemutirana razli\xc4\x8dica), homozigotne \xc5\xbeivali so bele (dve mutirani razli\xc4\x8dici)._NEWLINE_Pri konju vzro\xc4\x8dna mutacija \xc5\xa1e ni bila dolo\xc4\x8dena, vsekakor se nahaja v ali ob genu KIT, katerega proteinski produkt sodeluje v isti metabolni poti kot prej omenjen KITLG. Pri konju so roan heterozigiti, homozigoti z obema mutiranima razli\xc4\x8dicama pa ne pre\xc5\xbeivijo, propadejo \xc5\xbee v maternici (letalna mutacija). Pri roan vzorcu ne gre za sivenje, kot na primer pri lipicancih, bele dlake so prisotne od rojstva do smrti.\n_START_SECTION_\nPri psu\n_START_PARAGRAPH_\nVzro\xc4\x8dni gen(i) za roan vzorec, ki je zna\xc4\x8dilen za nekatere pasme psov, \xc5\xa1e ni bil dolo\xc4\x8den.'